stanford-oval/wikipedia huggingface dataset:
Mackenzie Gray

| Mackenzie Gray> Henkilötiedot |
| --- | --- |
Koko nimi:  Alexander Mackenzie Gray
Syntynyt: 22. marraskuuta 1957 (ikä 66)  Toronto, Ontario
Ammatti:  näyttelijä
Näyttelijä
Aktiivisena:  1983–
Aiheesta muualla
Viralliset kotisivut
IMDb 
Elonet
Alexander Mackenzie Gray (s. 22. marraskuuta 1957 Toronto, Ontario) on kanadalainen Leo-ehdokkuuden saanut näyttelijä, joka on uransa aikana esiintynyt useimmiten independent-elokuvissa, kuten Replikator, Johnny Shortwave ja Strip Search, sekä televisiosarjoissa FX – murha tilauksesta, Äärirajoilla, Da Vincin murhatutkimukset, Nuoret ritarit, L-koodi, Smallville ja Supernatural.
Gray syntyi Kanadassa, mutta opiskeli näyttelemistä Lontoossa, jossa hän myös työskenteli hetken aikaa independent-elokuvissa. Palattuaan takaisin Kanadaan Gray päätti opiskelunsa Kanadan yliopistossa ja esiintyi sittemmin ensimmäisessä elokuvassaan The Wars vuonna 1983. Sittemmin hän tehnyt tiiviisti töitä teatterin ja television parissa. Gray on tehnyt myös äänirooleja dokumentteihin ja animaatioihin, kuten Action Man ja Iron Man: Armored Adventures.
Nokia 6610i

| Nokia 6610i |
| --- | --- |

Julkaistu:  2004
Käyttöverkot:  GSM 900/1800/1900
Mitat:  106 × 44 × 19
Paino:  87
Värien lukumäärä:  4 096
Muisti:  4 megatavua
Kamera:  CIF (352 × 288)
Radio:  kyllä
Musiikkisoitin:  -
Valmiusaika:  432 h
Puheaika:  3,5 h
Tiedonsiirto:  infrapuna, GPRS
Liitännät:  Pop-Port™ -liitäntä
Infobox OKNimi-testi OK: 
Nokia 6610i on Nokian valmistama GSM-puhelin, joka julkaistiin huhtikuussa 2004. Puhelimessa on WAP-selain, joka mahdollistaa internetin käyttämisen.
Ominaisuudet

Kalenteri
Galleria
Muunnin
Java-tuki
Tiedot

Paino: 87 g
Mitat: 106 × 44 × 19 mm, tilavuus 72 cm³
Puheaika: 3,5 h
Valmiusaika: 18 päivää
Kolmitaajuustoiminto: GSM 900/1 800/1 900
Aiheesta muualla

Käyttöohjeet (Arkistoitu – Internet Archive)
Nokia 6610i - Tuki
Ola Forsell

Bertil Ola Edward Forsell (30. kesäkuuta 1899 Helsinki – 9. heinäkuuta 1964) oli suomalainen piirustuksenopettaja ja taidemaalari.
Ola Forsell opiskeli piirustuksenopettajaksi Helsingin yliopiston piirustussalissa 1920–1921 ja 1925–1926 sekä Taideteollisessa keskuskoulussa. Hänen taiteilijan debyyttinsä tapahtui 1930. Forsell toimi piirustuksenopettajana oppikoulussa. Hän maalasi muun muassa muotokuvia.
Teoksia

Savitaipaleen kirkon lasimaalaus 1939
Kirjankuvituksia

Pekka Ervast : Kalevalan avain ; somistanut Ola Forsell. 7. painos Ruusu-Ristin Kirjallisuusseura, Helsinki 2013
Aiheesta muualla

Suomalaisen kuvataiteen bibliografia : Ola Forsell
Malik Rose

Malik Rose
Malik Jabari Rose (s. 23. marraskuuta 1974) on yhdysvaltalainen ammattilaisuransa lopettanut koripalloilija. Hän syntyi Philadelphiassa ja opiskeli Overbrook High Schoolissa sekä Drexelin yliopistossa. Hänen pituutensa on 2,01 metriä.
Rose aloitti NBA-uransa vuonna 1996 ja pelasi ammattilaisena 13 kautta. Hänen joukkueitaan olivat Charlotte Hornets (1996–1997), San Antonio Spurs (1997–2005), New York Knicks (2005–2009) ja Oklahoma City Thunder (2009). Hän oli voittamassa NBA-mestaruutta kausina 1998–1999 ja 2002–2003.
Pelaajauransa jälkeen Rose on toiminut asiantuntijakommentaattorina muun muassa Comcast SportsNet Philadelphian koripallolähetyksissä.
Nuorgrammatismi

Yksi nuorgrammatismin perustajista, August Leskien.
Nuorgrammatismi oli saksalaislähtöinen kielihistorian koulukunta, joka keskittyi kielten äännehistorian selvittämiseen. Se syntyi 1870-luvulla ja oli vaikutusvaltaisin kielitieteen koulukunta aina strukturalismin nousuun asti 1920–30-luvuilla. Jälkikäteen sen merkittävimpinä edustajina on pidetty Karl Brugmannia, August Leskieniä ja Hermann Paulia. Alkuperäisen ryhmän keskeiset tekijät olivat Brugmann, Leskien, Berthold Delbrück ja Hermann Osthoff. Paul samoin kuin strukturalismin myöhemmin käynnistänyt Ferdinand de Saussure ja Eduard Sievers olivat lähinnä läheisiä yhteistyökumppaneita. Kauempana ryhmästä oli tuolloisen amerikkalaisen kielitieteen merkittävin nimi, William Dwight Whitney.
Nimitys

Nuorgrammatismi tai nuorgrammatiikka on myöhempi johdos. Alkuaan nuorgrammaatikot (saks. Junggrammatiker) oli aikalaiskriitikoiden pilkkanimitys edeltäjiään kohtaan ylimielisiksi ja töykeiksi koetuille nuorille tutkijoille. Englanninkielinen neogrammarians taas on käännösvirhe; neo-alkuliite, joka suomessa kääntyy suomessa yleensä uus- (esim. neoplatonism = uusplatonismi), viittaa tavallisesti jonkin aikaisemman koulukunnan uudelleenheräämiseen, mutta tästä nuorgrammatiikassa ei ollut kyse.
Kieli- ja kielitiedekäsitys

Nuorgrammatismin keskeinen teesi on August Leskienin ja Wilhelm Schererin esittämä väittämä äännelakien poikkeuksettomuudesta analogioita (eli että sanat muuttuvat samankaltaisten sanojen mallin mukaisesti, esimerkiksi epäsäännölliset verbien taivutukset muuttuvat säännöllisiksi) lukuun ottamatta. Periaatteella pyrittiin luomaan äännehistorian tutkimukseen luonnontieteellisen tarkka pohja. Paulin teoksesta Prinzipien der Sprachgeschichte (1880) muodostui nuorgrammaatikkojen magnum opus ja samalla yksi kielentutkimuksen klassikoista. Siinä nuorgrammaattinen teoria esitetään ”tyypillisimmässä muodossaan”.
Nuorgrammaatikot näkivät kielen ensi sijassa ihmisen kognition ja sosiaalisen vuorovaikutuksen välineeksi, eivät edeltävän sukupolven tutkijoiden Friedrich Schlegelin ja August Schleicherin tapaan ”orgaaniseksi”, elävän olennon kaltaiseksi olioksi. Metodologiassa he painottivat uniformitarianismia eli tässä kontekstissa ajatusta, että ihminen niin psykologisesti, fysiologisesti kuin kognitiivisestikin pitää ajatella aikakaudesta riippumatta samanlaiseksi.
Nuorgrammatismi Suomessa

Suomessa huomattavimpana nuorgrammaatikkona on pidetty E. N. Setälää, joka toi teorian Suomeen maisterinväitöskirjassaan (1886). Setälä itse kuitenkin kuvaili nuorgrammaattisuutta tutkimukselleen vain ”hedelmälliseksi työhypoteesiksi” eikä koskaan ottanut kantaa teoriaan kokonaisuutena.
Matti Alamäki

Matti Alamäki (1985)
Juha-Matti Alamäki (s. 28. marraskuuta 1956 Pori) on suomalainen autourheilija.
Nuoruudessaan Alamäki harrasti autourheilua monipuolisesti voittaen jäärata-ajon Suomen mestaruuden 1978 ja 1979. Vuonna 1980 hän aloitti rallicross-uransa ja voitti heti ensimmäisellä kaudellaan GT-luokan EM-pronssia ja 1981 EM-kultaa. Seuraavilla muutamilla kausilla menestystä ei tullut, mutta 1985 hän voitti II divisioonan ja joukkuesarjan EM-tittelin. Seuraavaksi kaudeksi aiemmin Porschella ajanut Alamäki vaihtoi Lanciaan, jolla voitti 1986 EM-pronssia ja 1987 hopeaa. Vuonna 1988 Alamäki ryhtyi ajamaan Peugeot’lla, jolla hän voitti mestaruuden vuosina 1988, 1989 ja 1990, kahtena viimeisenä vuotena vieläpä maksimipistein.
SM-kultaa Alamäki voitti rallicrossissa vuosina 1986, 1987, 1988 ja 1990. Hän on kilpaillut Pariisi–Dakar-rallissa kartanlukijanaan siskonsa Leena Harkimon silloinen aviomies Hjallis Harkimo. Vuonna 1989 Alamäki valittiin Suomen vuoden moottoriurheilijaksi.
Ola Gjeilo

| Ola Gjeilo |
| --- | --- |

Henkilötiedot
Syntynyt: 5. toukokuuta 1978 (ikä 46) Skui, Bærum, Norja
Ammatti:  säveltäjä, pianisti
Muusikko
Tyylilajit:  klassinen
Soittimet:  piano 
Levy-yhtiöt:  Decca Records 
Aiheesta muualla
Kotisivut
  [ Muokkaa Wikidatassa ] [ ohje ]  
Ola Gjeilo (s. 5. toukokuuta 1978) on norjalainen säveltäjä ja pianisti. Nykyään hän asuu Yhdysvalloissa.
Gjeilo säveltää kuoromusiikkia, ja on säveltänyt myös pianolle ja puhallinorkesterille. Julkaisijoina ovat toimineet Walton Music, Edition Peters ja Boosey ja Hawkes.
Elämä

Ola Gjeilo syntyi 5. toukokuuta 1978 ja varttui Skui-nimisessä kylässä Norjassa. Hän aloitti pianonsoiton ja säveltämisen viisivuotiaana ja oppi lukemaan nuotteja seitsemänvuotiaana. Gjeilo opiskeli klassista sävellystä opettajanaan Wolfgang Plagge. Hän opiskeli Norjan musiikkikorkeakoulussa (1999-2001), siirtyi Juilliard School-kouluun (2001) sekä opiskeli Royal College of Music-koulussa Lontoossa (2002-2004) saadakseen kandidaatin tutkinnon säveltämisestä. Hän jatkoi opintojaan Juilliardissa (2004-2006), jossa hän sai maisterin tutkinnon vuonna 2006, myöskin säveltämisestä. Vuosina 2009-2010 Gjeilo sävelsi Phoenix Chorale-kuorolle.
Tällä hetkellä Gjeilo asuu Manhattanilla ja työskentelee freelancer-säveltäjänä. Hän säveltää teoksia DCINYlle  ja Albany Pro Musicalle.
Diskografia

Huomautus: Ola Gjeilo soittaa pianoa kaikissa albumeissa.
Kuoro:
Winter Songs (Decca Classics, 2017) (mukana Royal Hollowayn kuoro ja 12 Ensemble)
Ola Gjeilo (Decca Classics, 2016) (mukanaVoces8, Tenebrae ja the Lontoon kamariorkesteri)
Northern Lights (Chandos, 2012) (mukana Phoenix Chorale)
Piano:
Piano Improvisations (2L, 2012)
Stone Rose (2L, 2007)
Aiheesta muualla

Ola Gjeilon kotisivut
Matti Ali-Melkkilä

| Matti Ali-Melkkilä> Henkilötiedot |
| --- | --- |
Syntynyt: 3. tammikuuta 1930 Perniö
Kuollut: 13. joulukuuta 1989 (59 vuotta) Tenhola
Arvonimi: varatuomari
Muut tiedot
Yritys:  Säästöpankkien Keskus-Osake-Pankki
Asema:  pankinjohtaja, pääjohtaja
Matti Samuli Ali-Melkkilä (3. tammikuuta 1930 Perniö – 13. joulukuuta 1989 Tenhola) oli suomalainen pankinjohtaja, koulutukseltaan varatuomari. Hän toimi Säästöpankkien Keskus-Osake-Pankin eli Skopin toimitusjohtajana 1983–1984 ja pääjohtajana 1985–1989, itsemurhaansa saakka. Ennen Skopia Ali-Melkkilä oli Suomen Säästöpankkiliiton toimitusjohtaja 1971–1984.
Pankkien luotonannon vapautuessa 1980-luvun puolivälissä Ali-Melkkilä muokkasi yhdessä Christopher Wegeliuksen ja Juhani Riikosen kanssa Skopia aikaisempaa aggressiivisempaan suuntaan. Skopin johdon toimien katsotaan olevan eräs pääsyy 1990-luvun alun pankkikriisin syvyyteen.
Vuonna 1989 Ali-Melkkilä pelkäsi Skopin romahdusta. Hän oli pääjohtajana ohjannut Skopin laajenemaan rajusti ja ottamaan huomattavia riskejä sijoituksissa ja luotoissa. Nyt Skop oli tulossa ongelmiin pörssikurssien ja kiinteistöjen hintojen laskettua. Pankin velalliset alkoivat romahtaa. Ali-Melkkilä yritti taivutella Skopin johtokuntaa oivaltamaan, että pankki oli tuhon partaalla, mutta häntä ei kuunneltu. Ali-Melkkilän puheita pidettiin sairaalloisina houreina. Hän oli niin väsynyt ja sekaisin, että pankin johtokunta pelkäsi, että hän tekisi jotain harkitsematonta pääjohtajan ominaisuudessa. Lopulta hänet määrättiin sairauslomalle. Ali-Melkkilä ampui itsensä kesämökillään 13. joulukuuta 1989. Hän olisi päässyt eläkkeelle vuoden 1990 alusta.
Björn Wahlroos kirjoittaa muistelmissaan, että vääriin arvioihin perustunut, Ali-Melkkilän päätöksellä 1987 tehty Tampellan osto Yhdyspankilta Skopille oli merkittävä osatekijä Ali-Melkkilän itsemurhaan. Ali-Melkkilä ei ollut kokenut yritysjohtaja eikä tuntenut metsäteollisuutta riittävästi, eikä pankilla ollut valmiita suunnitelmia Tampellan varalle.
Mackenzie Aladjem

Mackenzie Aladjem (s. 11. syyskuuta 2001) on yhdysvaltalainen lapsinäyttelijä. Hänet tunnetaan parhaiten roolistaan nimikkohahmon tyttärenä Fiona Peytonina Nurse Jackie -sarjassa. Hän voitti siitä vuonna 2011 Young Artist Awardin; lisäksi hän oli samana vuonna ehdolla toisessa kategoriassa sarjasta All My Children, jossa hän on esiintynyt Miranda Montgomeryn roolissa. Lisäksi hän on esiintynyt sarjoissa CSI: Miami (Emma Wade) ja Passions (Pamela). Aladjem sai Hayleyn roolin elokuvassa The Lincoln Lawyer – Oikeuden palvelija.
Aiheesta muualla

Mackenzie Aladjem Internet Movie Databasessa. (englanniksi)
Mackenzie Bowell

| Mackenzie Bowell |
| --- | --- |

Kanadan pääministeri
 1894–1896  
Edeltäjä:  John Sparrow David Thompson
Seuraaja:  Charles Tupper
Henkilötiedot
Syntynyt: 27. joulukuuta 1824
Kuollut: 10. joulukuuta 1917
Tiedot
 Nimikirjoitus
Mackenzie Bowell (27. joulukuuta 1823 – 10. joulukuuta 1917) oli Kanadan viides pääministeri 21. joulukuuta 1894 – 27. huhtikuuta 1896. Hän syntyi Englannissa ja muutti vuonna 1833 perheensä mukana Kanadaan, jossa työskenteli myöhemmin Bellevillen kaupungin sanomalehdessä.
Aiheesta muualla

Canada Guide
Kanadan pääministerit
Macdonald
Mackenzie
Abbott
Thompson
Bowell
Tupper
Laurier
Borden
Meighen
King
Bennett
St. Laurent
Diefenbaker
Pearson
P. Trudeau
Clark
Turner
Mulroney
Campbell
Chrétien
Martin
Harper
J. Trudeau
Maallemuuttajat

Maallemuuttajat 1: Juurevaa elämää.
Maallemuuttajat on Manu Larcenetin piirtämä ja Jean-Yves Ferrin käsikirjoittama sarjakuva. Sarjan on suomentanut Heikki Kaukoranta, ja WSOY on julkaissut sarjasta suomeksi neljä albumia.
Suomennetut albumit

Larcenet, Manu & Ferri, Jean-Yves: Maallemuuttajat: Juurevaa elämää.  (Le retour à la terre: La vraie vie, 2002.)  Suomentanut Heikki Kaukoranta. Helsinki:  Lista WSOY, 2008.  ISBN 978-951-0-33934-3.
Larcenet, Manu & Ferri, Jean-Yves: Maallemuuttajat 2: Siemenet vakoon.  (Le retour à la terre: Les projets, 2003.)  Suomentanut Heikki Kaukoranta. Helsinki:  Lista WSOY, 2009.  ISBN 978-951-0-35067-6.
Larcenet, Manu & Ferri, Jean-Yves: Maallemuuttajat 3: Maailman laveudesta.  (Le retour à la terre: Le vaste monde, 2005.)  Suomentanut Heikki Kaukoranta. Helsinki:  WSOY, 2010.  ISBN 978-951-0-36045-3.
Larcenet, Manu & Ferri, Jean-Yves: Maallemuuttajat 4: Retikkamäen lautturit.  (Le retour à la terre: Le déluge, 2006.)  Suomentanut Heikki Kaukoranta. Helsinki:  WSOY, 2011.  ISBN 978-951-0-37189-3.
Aiheesta muualla

Taina Tervonen: Takaisin metsään. Suomen Kuvalehti 6/2008. (PDF)
Kimmo Rantanen: Kaupunkilaiset maalla. Turun Sanomat 15.6.2008.
Jukka Laine: Kyl oikke! Maallemuuttajien tarina jatkuu Kvaak.fi 8.4.2009.
Markku Hurme

| Markku Hurme |
| --- | --- |

Henkilötiedot
Syntynyt: 12. lokakuuta 1972 (ikä 51)
Kansalaisuus:   Suomi
Jääkiekkoilija
Pelipaikka:  laitahyökkääjä
Maila:  vasen
Pelaajaura
Pääsarjaura:  1994–2008
Aik. seurat:  Karhu-Kissat (I-div.)  HIFK (SML), Blues (SML),  TPS (SML)
Markku Hurme (s. 12. lokakuuta 1972) on suomalainen pelaajauransa lopettanut jääkiekkoilija.
Ura

Hurme pelasi neljä kautta Karhu-Kissoissa I-divisioonassa vuosina 1991–1994 ennen SM-liigadebyyttiään kaudella 1994–1995 Helsingin HIFK:ssa, jossa hän iski ensimmäisellä kaudellaan tehot 1 + 3. Hän voitti myös ensimmäisenä HIFK tulokkaana joukkueensa maali- ja pistepörssin pudotuspeleissä samaisena vuonna tehoin 1+0. Hurme oli myös voittamassa HIFK:lle mestaruutta kaudella 1997–1998. Hän pelasi samassa ketjussa Olli Jokisen ja Mika Kortelaisen kanssa.
Sen jälkeen hän on edusti kuusi kautta Espoon Bluesia, jossa pelasi myös pisteiden valossa parhaan kautensa 2002–03 tehoin 22+17=39. Bluesissa hän toimi myös joukkueensa kapteenina ja varakapteenina. Hurme siirtyi Turun Palloseuraan vuonna 2007 yhden kauden sopimuksella. Pelaajana hän ei pahemmin paistatellut parrasvaloissa, mutta muistetaan erityisesti arvostettuna joukkuepelaajana ja tasaisena pistenikkarina. Olli Jokisen mukaan Hurme oli erittäin aliarvostettu pelaaja, pienikokoinen mutta fyysinen ja hyvä luistelemaan. Jokinen kehui Hurmeen pelisilmää erinomaiseksi.
Uran jälkeen

Peliuran jälkeen Hurme on työskennellyt juniorikiekkoilun parissa.
Marko Koiranen

Marko Koiranen on suomalaisen Koiranen Motorsport, myöhemmin Koiranen GP, -autourheilutallin tallipäällikkö ja perustaja. Hänen tallinsa on kilpaillut muun muassa GP3-, Eurocup Formula Renault- ja Formula Renault Alps -sarjoissa erittäin menestyksekkäästi. Koiranen perusti tallin vuonna 1997 veljensä Jari Koirasen kanssa. Koirasen pyörittämässä tallissa on  kilpaillut muun muassa Atte Mustonen, Valtteri Bottas, Kevin Korjus, Daniil Kvyat, Carlos Sainz, John Bryant-Meisner, Hans Villemi, Aaro Vainio, Nyck De Vries, Ignazio D’Agosto, George Russell, Dean Stoneman, Jack Aitken ja Jake Hughes.
Koiranen on toiminut promoottorin asemassa Pohjois-Euroopan Formula 4 -sarjassa eli SMP F4 NEZ Championshipissa vuosina 2015-2018, ja Espanjan Formula 4 -sarjassa vuosina 2016-2017.
Marko Koiranen toimi Suomeen vuonna 2018 perustetun kansallisen Formula 4 -sarjan, Formula Academy Finlandin promoottorina.
MFBC Leipzig

MFBC Leipzig on vuonna 1996 perustettu saksalainen salibandyn erikoisseura Leipzigista. Seuran miesten edustusjoukkue pelasi kaudella 2013–2014 maan korkeimmalla sarjatasolla Unihockey-Bundesligassa. Miesten edustusjoukkueeseen kuului kaudella 2013–2014 kolme suomalaista pelaajaa: Atte Ronkanen, Henrik Koivistoinen ja Toni Lehtinen.
Aiheesta muualla

Seuran kotisivu (saksaksi)
Matti Alatalo (lentopallovalmentaja)

Matti Alatalo (9. elokuuta 1995) on suomalainen lentopallovalmentaja. Hän on toiminut valmentajana muun muassa Vammalan Lentopallossa ja Karelian Hurmoksessa, jonka päävalmentaja Alatalo oli vuosina 2020–2023 lentopallon miesten Mestaruusliigassa. Keväällä 2023 Saksan Bundesliigassa pelaava SWD powervolleys Düren kertoi palkanneensa suomalaisen uudeksi päävalmentajakseen. Kansainvälinen valmennuspesti on verrattain harvinainen suomalaisessa lentopallossa. Alataloa aiemmin Dürenissa oli valmentanut myös Tommi Tiilikainen. Alatalon ja Dürenin tiet erosivat kuitenkin kesken kauden, kun Düren ei saanut peliään toivotulla tavalla uuden valmentajansa alaisuudessa.
Ennen valmennusuraansa Alatalo pelasi Mestaruusliigassa kausina 2013–2016 Perungan Pojissa yhteensä lähes 70 liigaottelua. Hänen valmennusuransa käynnistyi Napapiirin Pallokettuissa vuonna 2016 aluksi juniorivalmentajana ja vei NaPan edustusjoukkueen kautta VaLePan liigajoukkueen apuvalmentajaksi ja 1-sarjajoukkueen päävalmentajaksi kaudelle 2019–2020. Vuonna 2020 Alatalo valittiin Karelian Hurmoksen liigajoukkueen päävalmentajaksi kolmivuotisella sopimuksella. Sanomalehti Karjalaisen mukaan Alatalo teki Hurmoksessa erinomaista työtä valmennuskautensa aikana. Aloittaessaan Hurmoksessa Alatalosta tuli kautta aikain nuorin päävalmentaja lentopallon Mestaruusliigassa. Häntä aiemmin nuorin valmentajana oli Tommi Tiilikainen, joka oli paria kuukautta Alataloa vanhempi valmentaessaan Tiikereitä ensimmäisen kerran liigakentillä vuonna 2012.
Valmennusura

2016–2019 Napapiirin Palloketut
2017–2019 Team Lakkapää 2-valmentaja
2018–2019 U17-poikien maajoukkue 2-valmentaja
2019–2020 Vammalan Lentopallo
2020–2023 Karelian Hurmos
2023 Powervolleys Düren
Ohdakeperhonen

| Ohdakeperhonen |
| --- | --- |

Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Päiväperhoset Papilionoidea
Heimo::  Täpläperhoset Nymphalidae
Alaheimo::  Aitotäpläperhoset Nymphalinae
Tribus::  Nymphalini
Suku::  Amiraalit Vanessa
Laji::  cardui
Kaksiosainen nimi
 Vanessa cardui  (Linnaeus, 1758) 
Synonyymit
 Cynthia cardui 
Katso myös
   Ohdakeperhonen Wikispeciesissä   Ohdakeperhonen Commonsissa 
Infobox OKNimi-testi OKIUCN-testi OK: 
Ohdakeperhonen (Vanessa cardui) on täpläperhosten heimoon kuuluva päiväperhonen.
Koko ja ulkonäkö

Ohdakeperhonen on yläpuolelta huomiota herättävä perhonen. Sen siipien kärkiväli on noin 4–6 cm ja siipien taustaväri on oranssinkeltainen, jota koristavat mustat ja valkoiset täplät. Alapuolelta lajin siivet ovat vaaleanharmaan, vaaleanruskean ja punaisen kirjomat, takasiivissä on myös silmätäpliä. Lennossa laji näyttää kellertävältä.
Vanessa cardui
△  Vanessa cardui
Levinneisyys ja lentoaika

Ohdakeperhosta tavataan kaikilla mantereilla paitsi Etelä-Amerikassa, Australiassa ja Antarktiksella. Normaalisti Euroopassa tavatut perhoset ovat talvehtineet Pohjois-Afrikassa tai Lähi-idässä. Joskus harvemmin ilmavirrat voivat tuoda perhosia myös Keski-Aasiasta. Laji on kosmopoliitti vaeltaja, joka lentää pitkiäkin matkoja. Sitä tavataan ajoittain mm. Islannissa, jossa ei ole vakituisia päiväperhosia, sekä Huippuvuorilla.
Suomessa, kuten muuallakin Pohjois-Euroopassa, ohdakeperhosta tavataan ainoastaan joko ilmavirtojen tuomana vaeltajana tai kesäviipyjänä, jolloin loppukesän perhoset ovat tänne alkukesällä lentäneiden täällä kasvaneita jälkeläisiä. Perhosen yleisyys vaihtelee vuosittain erittäin paljon säistä ja pohjoiseen vaellukselle lähteneiden perhosten määrästä riippuen.
Ohdakeperhonen lentää kahdessa sukupolvessa, ensimmäinen keväällä toukokuusta kesäkuuhun ja toinen sukupolvi heinäkuun lopulta jopa lokakuulle. Laji voi esiintyä vaeltajana kesällä muinakin aikoina. Suomessa havaintoja on toukokuun alusta syyskuun lopulle, mutta tavallisimmin ohdakeperhosen tapaa heinä-elokuussa.
Elinympäristö ja elintavat

Ohdakeperhonen elää kulttuuriympäristöissä, pihapiireissä, puutarhoissa ja joutomailla, mutta vaelluksen aikana perhosia voi tavata käytännössä millaisesta ympäristöstä tahansa. Keväällä ensimmäisen sukupolven naaraat munivat munat, jotka kesän aikana kehittyvät toukiksi, koteloituvat ja kuoriutuvat syksyllä toisen sukupolven aikuisina.
Naaras munii munat ravintokasvin lehtien yläpinnoille yksitellen ja toukat kuoriutuvat jo 3–7 vuorokauden kuluttua. Toukat, jotka ovat arkoja kylmälle ja märkyydelle, elävät aluksi lehtien alapinnoilla, myöhemmin piilotellen silkkirihmalla yhteensidottujen lehtien välissä. Varttuneet toukat elävät kuitenkin vapaina kasvilla ja syövät huomattavia määriä lehtiainesta. Toukkakehitys kestää 3–5 viikkoa, minkä jälkeen toukka koteloituu yhteensidottujen lehtien väliin kasvin alaosaan, lähelle maanpintaa. Kotelovaihe kestää 2–3 viikkoa. Pohjoisimmat onnistuneet lisääntymiset on todettu Ruotsin Norrbottenista.
Laji ei kestä pohjoisen talvia, mutta täyttä varmuutta perhosten taipumuksesta lähteä syksyllä kohti etelää ei ole. Tapauksissa, joissa perhosen väitetään talvehtineen Etelä-Ruotsissa lienee kysymys tilanteesta, jossa hyvin varhain keväällä saapunut yksilö on hakeutunut rakennukseen suojaan.
Ravintokasvit

Ohdakeperhosen toukat ovat oligofageja ja syövät mm. nokkosta (Urtica) ja ohdakkeita (Cirsium). Aikuinen yksilö syö kukkien mettä, esimerkiksi pietaryrtin ja ohdakkeiden kukat vetävät niitä puoleensa. Ruokailupaikkana laji suosii vahvasti keltaisia kukkia. Ohdakeperhoset saattavat myös syödä puiden mahlaa tai mädänneiden hedelmien käynyttä mehua.
Aiheesta muualla

HS.fi 4.6.2009 Ohdakeperhosten massavaellus Suomeen käynnissä
"Suomeen on vaeltanut massoittain ohdakeperhosia". Luonnontieteellinen keskusmuseo 11. elokuuta 2009[vanhentunut linkki]
LuontoPortti: Ohdakeperhonen (Cynthia cardui)
Suomen Perhoset: Ohdakeperhonen
Perhoset: Ohdakeperhonen (Vanessa cardui)
Iltalehti: Ohdakeperhonen (Vanessa cardui) (Arkistoitu – Internet Archive)
UniProt, Taxonomy: Vanessa cardui (englanniksi)
ITIS: Vanessa cardui (englanniksi)
University of Michigan, Animal Diversity Web (ADW): Vanessa cardui (englanniksi)
Milliarden-Invasion im Flatterflug – Deutschlandweit fasziniernde Massen-Einwanderung der Distelfalter (19. toukokuuta 2009)(saksaksi)
Malika Sorel

| Malika Sorel> Halima Mayouf |
| --- | --- |

Euroopan parlamentin jäsen
 16.7.2024–  
Ryhmä:  Euroopan patriootit
Henkilötiedot
Syntynyt: 7. elokuuta 1962 (ikä 62) Marseille, Ranska
Kansalaisuus:  ranskalainen
Tiedot
Puolue:  Kansallinen liittouma
Aiheesta muualla
www.malikasorel.fr
Malika Sorel (s. 7. elokuuta 1962 Marseille, Ranska) on ranskalainen poliitikko. Sorel edustaa Kansallinen liittouma -puoluetta. Sorel on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Euroopan patriootit -ryhmää.
Aiheesta muualla

Malika Sorel Euroopan parlamentin jäsenet. Euroopan parlamentti.
Mazharin piirikunta

| Mazharin piirikunta |
| --- | --- |
Valtio:  Jemen
Hallinto:  
 – hallinnollinen keskus:  Raima
Väkiluku (2003):  64 661
Mazharin piirikunta sijaitsee Raiman maakunnassa Jemenissä. Vuonna 2003 sen asukasluku oli 64 661.